CELEX: 62007TN0408
Language: bg
Date: 2007-11-07 00:00:00
Title: Дело T-408/07: Жалба, подадена на 7 ноември 2007 г. — Crunch Fitness International/СХВП — ILG (CRUNCH)

12.1.2008   
            
            
               BG
            
            
               Официален вестник на Европейския съюз
            
            
               C 8/22
            
         Жалба, подадена на 7 ноември 2007 г. — Crunch Fitness International/СХВП — ILG (CRUNCH)
   (Дело T-408/07)
   (2008/C 8/40)
   Език на производството: английски
   Страни
   
      Жалбоподател: Crunch Fitness International Inc. (Ню Йорк, Съединени американски щати) (представител: J. Barry, Solicitor)
   
      Ответник: Служба за хармонизация във вътрешния пазар (марки и дизайн)
   
      Друга страна в производството пред апелативния състав: ILG Ltd (Dun Laoghaire, Ирландия)
   Искания на жалбоподателя
   
               —
            
            
               Да бъде отменено решението на четвърти апелативен състав, постановено във връзка с клас 41 на марката на Общността,
            
         
               —
            
            
               да се остави в сила регистрацията на марката на Общността за услуги от клас 41, и
            
         
               —
            
            
               да се осъди СХВП да заплати разноските както в това производство, така и в производството по обжалване пред СХВП.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: Фигуративна марка „CRUNCH“ за стоки и услуги от класове 9, 25 и 41 — марка на Общността № 62 083
   
      Притежател на марката на Общността: Жалбоподателят
   
      Страна, която иска обявяване на недействителността на марката на Общността: ILG Ltd
   
      Решение на отдела по заличаването: Обявяване на частична недействителност на марката на Общността за стоки и услуги от класове 9 и 25.
   
      Решение на апелативния състав: Обявяване на недействителност на марката на Общността и за услуги от клас 41.
   
      Изложени правни основания: Нарушение на член 50, параграф 1, буква а), и при условията на евентуалност, на член 50, параграф 2 от Регламент (ЕО) № 40/94, тъй като апелативният състав е допуснал грешка, като е приел, че не е налице реално използване на въпросната марка на Общността във връзка с услугите от клас 41.